Ученическа занималня „Слънчице“ /гр. София и гр. Перник/ организира Лятна занималня 2019 /за ученици 1-5 клас/ и Летен курс по Програмиране и роботика /за ученици 1-4 клас/.

Често пъти обучителите се сблъскват с един силно нежелан фактор – отегчението на учениците от образователния процес.

Разбира се, причините за проявата на това явление са многобройни. Условно можем да ги разделим в две големи групи – обективни и субективни.

Независимо от всичко, ролята на обучителя е максимално да ограничи въздействието на тези фактори и да създаде мотивираща среда за учене.

Процесът свързан с изграждане на любопитство за учене в учениците е продължителен, многопластов и най-вече постоянен.

Този процес е продължителен, тъй като създаването на дълготрайно любопитство към усвояването на нови знания и умение – е до голяма степен свързано с промяната на вътрешната нагласа на учениците.

Всеки един ученик, независимо от показаните резултати, може да бъде мотивиран чрез заложеното в самите нас вътрешно любопитство.

Ние хората имаме различни влечения, страсти, хобита, интереси и т.н. Важно е да бъде осъзнато, че понякога учениците имат силно изразени интереси в дадени области за сметка на други области.

Има ученици, които са отдадени на математиката, физиката, химията и с мъка си учат уроците по английски език. Обратните примери също не са малко.

Въпреки това, обучителят е човекът, който чрез правилното навигиране е натоварен с мисията да изгради Хармонични личности!

Затова именно ние, в Ученическа занималня Слънчице, се стараем да възпламеним любопитството в учениците да търсят, изпробват, учат и опознават средата около тях. Стараем се да акцентираме и развием силните страни и дарби на всеки наш ученик, но и да провокираме желанието за търсене и усвояване на нови знания и умения.

Когато създавахме занималнята в началото на учебната година, личният ми мотив да се захвана в едно подобно начинание беше и си остава – Силното желание да предложим нещо уникално, което да бъде от максимална полза за учениците и родителите им. Добавената стойност, която учениците получават е най-важният ориентир, когато предлагаме някоя услуга.

През цялата година работихме по авторско разработена програма и методика в Курса по Програмиране и роботика, а в края /на годината/ беше истинско удоволствие да видя възхитения поглед на университетски преподаватели, когато им показах част от разработките в курса.

Те не повярваха, че това може да бъде направено от деца на възраст 1-4 клас.

А имаме още много продукти, които никога не сме показвали …

В занималнята се опитвахме всекидневно да предизвикваме любопитството на учениците ни да учат и да се развиват! Там направихме също доста интересни проекти, които заслужават да бъдат описани по-подробно.

За лято 2018 година разработихме 6 модула, в които ще изграждаме полезни за учениците знания и умения. Всъщност изграждането на тези знания и умения не е заложено в учебните програми в училищата, но ние смятаме, че ще бъдат полезни за учениците и ще предизвикат тяхното любопитство.

Любопитно ли Ви е да съставите собствен план за пътешествие?

А дали ще успеете да съставите бизнес план за управляваното от Вас предприятие?

По метода на играта и поставянето в различни ситуации се стараем да разширим мирогледа на учениците и да им представим нови, непознати за тях неща.

Разбира се, част от учебните ни занимания и игрите ни ще бъдат сред природата, където ще опознаем по-добре средата на живот около нас!

Ще решаваме логически и състезателни задачи по математика, ще учим по Български език и литература и английски език

Поставяме акцент върху изграждането на любопитство за учене, тъй като само по този начин може да се създаде устойчива мотивация в учениците да опознават света около тях и да развиват собствените си дарби и заложби.

Вярваме, че мисията ни е спомага за изграждането на хармонично развити Личности!

С уважение,

Д-р Георги Христов

Ученическа занималня „Слънчице“ /гр. София и гр. Перник/ организира Лятна занималня 2018 /за ученици 1-5 клас/ и Летен курс по Програмиране и роботика /за ученици 1-4 клас/.